NORAKSTS

|  |  |
| --- | --- |
| 28.03.2025. | Nr.4/9 |

**PAR ZEMES VIENĪBU AR KADASTRA APZĪMĒJUMU 0900 018 0479**

**LIEPĀJAS IELĀ 18, JELGAVĀ**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, S.Stoļarovs, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Jelgavas pilsētas domes Zemes komisijas 2014. gada 12. novembra lēmumu Nr.11/6-1 “Par zemes piekritību Jelgavas pilsētas pašvaldībai” (turpmāk - ZK lēmums) un Jelgavas pilsētas domes 2015. gada 29. janvāra lēmuma Nr.2/7 “Zemes reformas pabeigšana Jelgavas pilsētā” (turpmāk – Domes lēmums) pielikuma trešo sadaļu “Pašvaldībai piekritīgā zeme”, zemes vienība ar kadastra apzīmējumu 0900 018 0479 (Liepājas iela 18, Jelgava) piekrīt Jelgavas valstspilsētas pašvaldībai (turpmāk – Pašvaldība). Atbilstoši ZK lēmumam Valsts zemes dienesta Nekustamā īpašuma valsts kadastra informācijas sistēmā (turpmāk – NĪVKIS) reģistrēts jauns nekustamais īpašums ar kadastra numuru 0900 018 0479, kura sastāvā iekļauta zemes vienība ar kadastra apzīmējumu 0900 018 0479, un Pašvaldība reģistrēta kā tiesiskais valdītājs.

Saskaņā ar NĪVKIS reģistrētajiem datiem, Pašvaldībai piekritīgā zemes vienība ar kadastra apzīmējumu 0900 018 0479 (Liepājas iela 18, Jelgava) atrodas starp zemes vienību ar kadastra apzīmējumu 0900 018 0667 (Loka iela 1, Jelgava) un zemes vienību ar kadastra apzīmējumu 0900 018 0234 (Liepājas iela 20, Jelgava).

Pašvaldība, saņemot fiziskas personas 2024.gada 27.novembra iesniegumu par īpašuma tiesību atjaunošanu Loka ielā 1, Jelgavā, secinājusi, ka zemes vienībai ar kadastra apzīmējumu 0900 018 0667 (Loka iela 1) Valsts zemes dienesta portālā www.kadastrs.lv publiski pieejamā karšu pārlūkā attēlotais robežu izvietojums neatbilst Pašvaldības rīcībā esošajam zemes robežu plānam, kas NĪVKIS reģistrēts 2005. gada 19. decembrī.

Pēc 2005. gada 19. decembra zemes robežu plāna datiem secināms, ka zemes vienība ar kadastra apzīmējumu 0900 018 0479 (Liepājas iela 18, Jelgava) uzmērīta zemes vienības ar kadastra apzīmējumu 0900 018 0667 (Loka iela 1, Jelgava) sastāvā. Līdz ar to Pašvaldība 2025. gada 16. janvārī vērsās Valsts Zemes dienesta Zemgales reģionālajā pārvaldē (turpmāk – VZD) ar iesniegumu (Nr.2.1-35.7/3053), kurā lūdza veikt datu pārbaudi.

VZD, izvērtējot NĪVKIS reģistrētos datus un arhīva glabātavā esošos dokumentus, konstatēja, ka NĪVKIS teksta datos un kadastra kartē nepamatoti izveidota zemes vienība ar kadastra apzīmējumu 0900 018 0479 (Liepājas iela 18, Jelgava), kas pilnībā pārklājas ar zemes vienību ar kadastra apzīmējumu 0900 018 0667 (Loka iela 1, Jelgava).

Saskaņā ar VZD 2025. gada 24. janvāra Aktu Nr.11-09-Z/446 “Par Nekustamā īpašuma valsts kadastra informācijas sistēmā reģistrēto kļūdaino datu labošanu”, NĪVKIS kadastra kartē veikta zemes vienības ar kadastra apzīmējumu 0900 018 0667 datu labošana atbilstoši mērnieka sagatavotajiem zemes kadastrālās uzmērīšanas dokumentiem un dzēsta projektētā zemes vienība ar kadastra apzīmējumu 0900 018 0479 (Liepājas iela 18, Jelgava).

2025. gada 29. janvārī Pašvaldībā saņemta VZD vēstule ar lūgumu pārskatīt Jelgavas pilsētas domes Zemes komisijas 2014. gada 12. novembra lēmumu Nr.11/6-1 “Par zemes piekritību Jelgavas pilsētas pašvaldībai” par zemes vienību ar kadastra apzīmējumu 0900 018 0479 (Liepājas iela 18, Jelgava).

Pamatojoties uz minēto un Pašvaldību likuma 73. panta ceturto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Svītrot Jelgavas pilsētas domes Zemes komisijas 2014. gada 12. novembra lēmumā Nr.11/6-1 “Par zemes piekritību Jelgavas pilsētas pašvaldībai” ierakstu Nr.67 par zemes vienību Liepājas ielā 18, Jelgavā, kadastra apzīmējums 0900 018 0479, platība 600 m2;
2. Svītrot Jelgavas pilsētas domes 2015.gada 29.janvāra lēmuma Nr.2/7 “Zemes reformas pabeigšana Jelgavas pilsētā” pielikuma trešajā sadaļā “Pašvaldībai piekritīgā zeme” ierakstu Nr.895 par zemes vienību ar kadastra apzīmējumu 09000 018 0479.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 28. martā